Sammen med Nami er Usopp den eneste i mannskapet som ikke besitter abnormt stor fysisk styrke eller har spist en djevelfrukt, men han kompenserer for dette med sine utmerkede ferdigheter innen skarpskytting og treffsikkerhet. Han brukte en egenlaget slynge med stor variasjon innen ammunisjon; alt fra råtne egg og chilisaus til shuriken og kraftige eksplosiver fram til kapittel 598 i mangaen. Etter dette har han brukt planter som sitt våpen. Hans fysiske styrke er liten, men hans evne til å utholde skader er eksepsjonell og har reddet livet hans flere ganger. Usopp er også en rask løper, som han ofte har fått bruk for.